ઉજવણી અંતર્ગત જુદા જુદા કાર્યક્રમો અલગ અલગ જગ્‍યાએ યોજવામાં આવનાર છે. જેમાં તારીખ ૧૪મી ઓગષ્‍ટ-૨૦૧૮ના રોજ પોલીસ હેડ કવાટર્સ, પોલીસ અધિક્ષકની કચેરી સામે, જવાહર પોલીસ ગ્રાઉન્ડ સામે, સુરેન્‍દ્રનગર ખાતે એટહોમ્સનો કાર્યક્રમ, ૧૪મી ઓગષ્‍ટ-૨૦૧૮ના રોજ શ્રી એમ.પી. શાહ આર્ટસ એન્‍ડ સાયન્‍સ કોલેજ ગ્રાઉન્‍ડ સુરેન્‍દ્રનગર ખાતે ખાતે સાંસ્‍કૃતિક કાર્યક્રમ તેમજ ૧૫મી ઓગષ્‍ટ-૨૦૧૮ના રોજ જવાહર પોલીસ પરેડ ગ્રાઉન્‍ડ સુરેન્‍દ્રનગર ખાતે ખાતે ધ્‍વજવંદનનો કાર્યક્રમ યોજાનાર છે. આથી આ ઉજવણીની તૈયારી માટે શુક્રવારે બપોર બાદ કલેક્ટર કચેરી ખાતે બેઠક બોલાવવામાં આવી હતી. આ બેઠકમાં ગાંધીનગરથી પ્રભારી સચિવ અનુરાધા મલ્લ, મુખ્યમંત્રીના સચિવ અશ્વિનીકુમાર, ઉચ્ચ અધિકારીઓ, કલેક્ટર કે. રાજેશ, ભાજપના સાંસદ દેવજીભાઈ ફતેપરા, ભાજપના ધારાસભ્યો ધનજીભાઈ પટેલ, નગરપાલિકાના પ્રમુખો સહિત સરકારના ઉચ્ચ અધિકારીઓ અને પદાધિકારીઓ ઉપસ્થિત હતા.